b'\n_START_ARTICLE_\nGlukagoni\n_START_PARAGRAPH_\nGlukagoni on peptidihormoni, joka s\xc3\xa4\xc3\xa4telee sokeriaineenvaihduntaa. Sit\xc3\xa4 erittyy haiman Langerhansin saarekkeiden alfasoluista (\xce\x91-solut) koko elini\xc3\xa4n ajan. Glukagoni on insuliinin vastavaikuttaja. Kun verensokeri on alhaalla, glukagoni lis\xc3\xa4\xc3\xa4 glukoosia vereen. Veren glukoosipitoisuus puolestaan stimuloi insuliinin erityst\xc3\xa4 yhdess\xc3\xa4 ruoansulatuskanavan entsyymien (GIP) kanssa._NEWLINE_Glukagoni vapauttaa adrenaliinin avustamana glukoosia maksan glykogeenivarastosta. Glukagoni k\xc3\xa4ynnist\xc3\xa4\xc3\xa4 glukoneogeneesin jo ennen maksan glykogeenivarastojen ehtymist\xc3\xa4, jolloin elimist\xc3\xb6n varastorasvoista muodostuu vereen glukoosia._NEWLINE_Sairaalloisen korkea glukagonintuotanto voi johtua esimerkiksi glukagonoomasta._NEWLINE_Glukagonia voidaan k\xc3\xa4ytt\xc3\xa4\xc3\xa4 vastamyrkkyn\xc3\xa4 beetasalpaajan aiheuttaman myrkytyksen hoidossa.'